Hej Bolius


Vi er ved en stor renovering af 3 gavle, tagrender m.m.


Vi påtænker at rense vores tag som er eternitskiffer og herefter male det, fagfolk som gør dette for os.


Kan det anbefales med et tag med 45 år på bagen.


mvh


Knud og Kirsten


Renovering af eternit tag, er det en god ide at male taget?
Hej Knud og Kirsten


Tak for spørgsmålet.


Man skal ikke male taget for at forlænge levetiden. Du skal kun gøre det hvis det er fordi du ikke kan holde ud at se på taget mere. Et tag med den alder


 kan nemt tage skade ved en rensning, der kan opstå revner mv. 


Ny maling på et gammel tag har en tendens til at skalle af efter et par år, og så står i med et tag som ikke bare har mos og alger men også er afskallet.


Jeg synes i skulle spare pengene på tagmalingen og vente til at taget begynder at blive utæt og derefter bruge pengene på at få udskiftet tagpladerne. 

